
AUCTORE  GULIELMO  TABRUM. 


In  iis  quae  sunt  secuturae  paginis  in  animo 
est,  quam  maxime  perspicue  potero,  morbum 
istum  depingere,  cui  nomen  “  Chlorosis”  N o- 
sologi  imposuere ;  de  quo  porro  inter  medicos 
multum  discrepari  videtur. 

A  quibusdam  pro  emansione  mensium,  ab 
aliis  pro  amenorrhoea  errore  habitum  est  vi¬ 
tium  illud ;  sed  quoniam  ex  his  morbis  utrum¬ 
libet  adesse,  neque  ideo  Chlorosin  necessario 
induci  posse  arbitror,  constat,  quadam  defini¬ 
tione  naturae  ejus  notarumque  propriarum 
accuratiore  opus  esse. 

Ex  opinione  nonnullorum  Clilorosis  indi¬ 
cium  est  tantummodo  aegritudinis  generalis, 
neque  unquam  quasi  morbus  sui  generis  spec¬ 
tanda  ;  quatenus  haec  sententia  accurata  sit, 
jam  nunc  exquirere  nolo ;  hoc  tamen  verum 
habeatur,  quod  eo  difficilius  erit,  originem 
morbi  cujusvis  proponere,  quo  minus  ad  ejus 
indicia  propria  animadvertatur. 

Dr  Mason  Good,  in  libro  suo  The  Study 
of  Medicine,”  vernacule  inscripto,  Chlorosin 
in  species  duas  entonicam  scilicet  et  atonb 
cam  diducit ;  quae  distributio,  primo  intui¬ 
tu,  ad  medicinae  usum  utilis  fore  pollicetur ; 
sed  quum  signa  ejus  ipsissima  et  propria  in¬ 
spicimus,  et  ea  ortum  suum  debilitati  debere, 
vix  potest  esse,  quin  speciem,  qualem  entoni¬ 
cam  appellat,  accurati  propositam  esse  ambi¬ 
gamus* 


Hujus  auctoris  docti  distributio  a  proposito 
niti  videtur ;  signa  scilicet  menses  vel  nun¬ 
quam  editos  tempore  idoneo,  vel  postquam 
editi  sunt  suppressos  sequentia,  et  affectus 

suos  nocivos  in  constitutione  praestantia,  ex 
usu  Chlorosin  constituere  ;  proposito  nempe, 
quod  profecto,  quatenus  multa  spectat,  defen¬ 
di  nequit. 

Divisio  in  species  entonicam  et  atonicam 
Doctorem  Mason  Good  curationem  utrique 
accommodatam  ostendere  cogit,  unde  colligi¬ 
tur  illum  Chlorosin  et  habitum  corporis  ple¬ 
niorem  haud  a  se  invicem  penitus  abhorrere, 
ideoque  simul  existere  posse  censere. 

Nosologos  inter  omnes  fere  convenit,  Chlo¬ 
rosin  a  debilitate  praecipue  pendere.  Haec 
signum  ejus  summum  esse  videtur,  atque,  me 
judice,  omnibus  in  exemplis  prope  fons  inve¬ 
nietur,  unde  vel  statim  vel  a  latere  oriatur. 

Dr  Cullen  causam  hujus  vitii  praecipuam 
debilitatem  fabricationem  perfectam  organo¬ 
rum  sexualium  prohibentem  esse  ducit;  ob 
quam  stimulus  tono  harum  partium  idoneo 
oriundus  abest,  et  exinde  torpor  et  flacciditas 
inducuntur.  In  ejus  Nosologia  Methodica  in 

classe  Neurosium  et  ordine  Adynamiarum 
collocatur,  et  verbis  talibus  definitur  “  Dys- 
“  pepsia,  vel  rei  non  esculentae  desiderium, 
“  cutis  pallor  vel  decoloratio ;  venae  minus 
“  plenae  ;  corporis  tumor  mollis ;  asthenia  ; 
“  palpitatio ;  menstruorum  retentio.” 

A  Sauvage  quoque  et  Sagar,  Chlorosis 
in  classe  Cachexiarum  et  ordine  Icteritiarum 
ponitur:  quorum  auctorum  ille,  hanc  affec¬ 
tionem  in  junioribus  sexus  utriusque  accidere 
posse  autumans,  speciem  Chlorosin  infantum 
appellatam  proposuit.  Pauci  fortasse  aucto¬ 
rem  illum  doctissimum  ad  tantum  comitari 
velint ;  sed  mihi  ipsi  morbum,  de  quo  agitur, 
sexui  muliebri  nequaquam  proprium  esse  per¬ 
suadetur,  quoniam  pueros  pubescentes  omni¬ 
modo  Chloroticos  et  quibus  causa  prorsus  eae¬ 
dem  vitium  istud  intulerint,  vidi. 

In  Nosologia  Methodica  Linnaei  Chlorosis 
in  classe  Deformium  et  ordine  Decolorum  lo¬ 
cum  habet. 

A  Vogel  classi  Octavae,  ordini  Cachexia- 
rum,  redigitur. 

A  Doctore  Young  quasi  dyspepsiae  spe¬ 
cies  habita  fuit,  et  ita  proposita ;  simul  vero 
de  hac  collocatione  dubitat,  quippe  cum  ame¬ 
norrhoea  e  natura  nexum  habere  arbitratur. 

A  Doctore  Mason  Good  in  classe  Quinta 
genetica  nimirum,  atque  ordine  Orgastica  po¬ 
nitur,  atque,  uti  jam  dictum  est,  in  entoni- 
cam  et  atonicam  dispescitur. 

Ex  sententia  Doctoris  Hamilton,  in  suo 
opere  aestimabili  De  Medicamentis  Purganti¬ 
bus  prolata,  haec  affectio  a  statu  vitiato  hu¬ 
morum,  organorum  praecipue  genitalium,  lax¬ 
itatem  et  flacciditatem  inducente,  pendet. 

Quantum  hunc  auctorem  inter  et  Doctorem 
Cullen  conveniat,  nemo  est  quin  cernere 
possit ;  atque  eorum  de  morbo  notionem  ve- 
risimillimam  esse,  et  a  qua  rationem  conditio¬ 
nis  humorum  animalium  insigniter  vitiatae  in 

exemplo  Chloroseos  vetustiori  conspiciendae, 
optimam  esse  deducendam  puto. 

Ex  iis  quae  jam  dicta  sunt,  non  tamen  con¬ 
cludere  licet,  me  corpora  debilia  et  fracta  so¬ 
la  isti  morbo  obnoxia  esse  opinari,  etsi  re¬ 
vera  talia  saepissime  plectuntur ;  multae  enim 
causae  sunt,  casu  accidentes,  quae  habitum 
plenissimum  ad  eam  conditionem  huic  malo 
formando  maxime  fautricem  redigere  queant. 

Hoc  igitur  assumpto,  conditionem  scilicet 
singularem  generis  uterini  cum  debilitate  con- 

m 

stitutionis  conjunctam  Chlorosi  inducendae 
maxime  favere,  nos  ideo  oportet,  aliquam  in¬ 
quisitionem  instituere,  ad  arcanum  mirabile 
menstruationem  nimirum,  cujus  ratio  parum 
idonea  adhuc  reddita  est,  exponendum,  qua- 
tenus  saltem  proposito  nostro  praesenti  inser¬ 
viat.  Quadam  vitae  aetate  menstruatio,  ad 
uteri  ipsius  conditionem  sanam  praestandam 
necessaria  esse  videtur;  neque  functio  ejus 
propria  in  genere  humano  propagando,  nisi 
prius  illa  mutatio  facta  fuerit,  perfici  queat ; 

cum  ea  quoque  sanitas  et  valetudo  sexus  mu¬ 
liebris  nexum  arctissimum  habet,  quoniam 
hoc  profluvium  parum  interpellari  potest, 
quin  simul  turbela  respondens  constitutionis 
universae  cieatur* 

Quia  hoc  profluvium  temporibus  diversis 
vitae,  diversis  erumpit,  atque  coelo,  modo  vi¬ 
vendi,  ordine  vitae,  anni  tempestate,  et  caeteris 
variatur,  haec  necessario  partem  indagationis 
nostrae  sibi  vindicant. 

iEtas  aegrae  ipsa  per  se  haud  dux  certa  ha¬ 
benda,  nisi  quaedam  ex  his  incommodis,  quae 
hanc  conditionem  insignem  notant,  et  quae 
ab  experientia  fluxu  mensium  sublevanda 
putaremus,  sentiantur. 

Catamenia  plerumque  circa  aetatem  pu¬ 
berem  sese  produnt,  sed  quoniam  haec  in  di¬ 
versis  femellis,  et  sub  coelis  diversis  variat, 
ad  nonnullas  e  causis  gravissimis  quibus  haec 
diversitas  praecipue  sit  referenda,  animum  ad¬ 
vertere  oportet. 

In  Gi  •aecia,  Persia,  India  caeterisque  regio¬ 
nibus  sole  torrente  calefactis  pubertas  aetate 
perquam  matura  incipit ;  anno  aetatis  octavo 
vel  decimo,  sexualium  organorum  status  et 
indoles  prorsus  evolvitur  :  et  feminae  illae 
(feminae  enim  neque  puellae  revera  sunt)  de¬ 
cem  annos  natae  matres  factae  fuisse  noscun¬ 
tur.  Huic  evolutioni  praecoci  mensium  cessa¬ 
tio  haud  minus  matura  respondet.  Hi  enim 
saepe  anno  vigesimo  desinunt ;  adeo  ut  in 
plagis  illis  mulieres  annos  triginta  natae  prin¬ 
cipia  senectutis  iniisse  dicantur.  Calorem  coe¬ 
li  genus  uterinum  haud  parum  afficere  ex  ef¬ 
fectibus  ejus  in  foeminis  Europaeis,  quae  eo 
habitatum  iere,  constat :  hae  enim  plerumque 
ex  ingenti  menstruorum  profluvio  incommo¬ 
da  gravia  patiuntur ;  cui  quidem  fluor  albus 
copiosus  magnam  debilitatem,  imo  etiam  ali¬ 
quarum  mortem  denique  inducturus  succedit. 

In  regionibus  hyperboreis  contra,  feminas 
catamenia  parcissima  neque  saepe  nisi  in  men¬ 
sibus  aestivis  edere,  certiores  fimus. 

Inter  nostrates  menses  erumpunt,  circa  ae¬ 
tatem  puberem,  quae  ab  aetate  annorum  tre- 
decim  ad  sexdecim  in  paucis  citius,  in  non¬ 
nullis  serius  instat. 

Jam  restat,  ut  ad  nexum  organa  sexualia 
inter  et  constitutionem  generalem  exponen¬ 
dum  progrediamur.  Hic  nexus  ex  eorum 
consensu  late  operante  intelligatur ;  uterus 
moleste  se  habens  nauseam  ciet ;  haec  capitis 
dolorem,  et  ita  per  ventriculum,  consensus 
uterum  inter  et  caput  deinceps  instituitur. 

Quando,  post  aetatem  quandam,  catame- 
nia  adhuc  usque  latent ;  aut,  postquam  insti¬ 
terint,  repressa  fuerint,  et  haec  conditio  ali¬ 
quamdiu  perstet;  constitutio  saepissime  la¬ 
borat,  istaque  habitus  indoles  arcessitur,  cui 
nomen  Chlorosin  Nosologi  imposuere. 

Hoc  vitio  incumbente,  Cliloroticae  status 
fere  penitus  mutatus  erit ;  vivaces  antea  he¬ 
betes  evadunt ;  hilares,  morosae  et  difficiles 
fiunt  ;  societas  et  convivium  antea  grata  jam 

potius  displicent ;  solitudo  magis  quaeritur, 
occasionesque  animo  nubilo  et  meticuloso 
morigerandi.  jEgrotantes  languorem  lassi¬ 
tudinemque  sentiunt ;  motus  fastidio  quoque 
affectae  exercitatione  levissima  defatigantur. 
Dolor  est  capitis  infestus  compluribus,  oculus¬ 
que  aspectum  hebetem  et  gravem  adipisci- 
tur.  Indicia  dyspepsiae  flatu,  acore  et  cetera 
in  ventriculo  monstrata  urgere  incipiunt.  Ap¬ 
petitus  varius  evenit ;  et  aliquando  insigni 
modo  vitiatus  ;  aegrotas  enim  interdum  ci¬ 
neres,  arenam,  cretam,  tubos  argillaceos,  et 
cetera  edisse  bene  notum  est.  Sapor  oris 
saepe  ingratus  est,  lingua  sordibus  obducta, 
spiritus  olens.  Alvus  vulgo  adstricta  est  et 
saepe  non  nisi  acribus  catharticis  movetur. 
Nonnunquam  tussis  adest,  spiritus  difficilis, 
cordis  palpitationes.  Dolor  dorsi  et  lumbo¬ 
rum  nates  transigens,  et  saepe  lateris  saevus 
incessit,  Morbo  progrediente,  constitutio 
quos  patitur  effectus  monstrat,  pallore  faciei 
et  ejusdem  tumore  molli ;  cutis  item  univer¬ 
si  corporis  quasi  macerata,  necnon  insigniter 
aspera  et  sicca,  coloremque  suum  paulatim  ad 

flavum  et  demum  ad  subviridem  vertit,  unde 
quidem  morbus  nomen  proprium  detrahit. 
Areola  livescens  os  et  oculos  cingit ;  et  labra 
aliquarum  rimis  hiulca  vel  etiam  scabiosa  sunt. 
Lingua  alba  est,  et  tumida ;  pedes  oedemate 
tumefacti,  urina  parca  et  turbida.  Pulsus 
vulgo  tarde  micat  ;  artus  frigescunt,  calor 
enim  corporis  diminutus,  sanguinem  in  ramu¬ 
los  arteriarum  ultimos  projicere  nequit.  Mor¬ 
bo  valente  irritabilitas  magna  adest ;  habitus¬ 
que  vere  leucophlegmaticus  dici  potest. 

Sicubi  morbus  aliquamdiu  perstat ;  organa 
ad  vitam  magis  necessaria  morbosa  fient,  ae- 
graque  ad  finem  perimetur  sic  in  quibusdam 
hepar  inficitur  ;  et  exinde  hydrops  inducitur ; 

.  ;  7  ’  5  ;  »  .• '  *  >  4  ■  *  ;  •  ‘ 

vel  mesenteria  laborat,  unde  atrophia ;  vel  pul¬ 
mones,  unde  phthisis  pulmonalis  subsequa¬ 
tur. 

Saepe  jure  ambigitur,  num  Chlorosis  morbus 
sit  idiopathicus  an  symptomaticus :  exempla 
utrique  opinioni  fautricia  decantantur ;  atque 
ipse  aliquot  memini,  ubi  catamenia  usque  ac- 

cessere  sed  copia  parciora  quidem,  qualitate 
mutata,  et  paulatim  intervallis  longioribus  in¬ 
tercedentibus  reditura. 

In  nuptis  conditio  morbosa  aliquando  spec¬ 
tatur,  quae,  meo  judicio,  cblorotica  habeatur ; 
haec  per  menses  gravitudinis  duos  tresve 
priores,  sed  raro  post  tertium  vel  quartum 
permanet.  Aliis  lactatio  diuturna  conditio¬ 
nem  eandem  intulit ;  aliis  mensium  profluvi¬ 
um  nimium  ;  haemorrhagiae  post  partum  dif¬ 
ficilem  ;  leucorrhoea  immanis  ;  ex  febris  effec¬ 
tibus  a  quibus  constitutionis  vires  admodum 
dejectae  fuerant ;  haec  nimirum  omnia  mor¬ 
bo,  de  quo  sermo  versatur,  viam  straverunt. 
Hae  causae  tamen  potius  fortuitae,  et  non 
causis  morbi  solitis  quas  statim  respecturus 
sum,  accurate  referendae  habeantur. 

-  !*jO  f>  ')  '  ,  . .  :  ;  •  r  ,  -  -  ,  (  J  .  f  f  ,  '  _  ,  l 

E  causis  Chloroseos  praedisponentibus  creber¬ 
rimis  debilitatem  unam  esse  aestimo,  unde¬ 
cunque  derivata  fuerit,  si  tum  praesertim 
adest,  ubi  natura  functionem  uteri  instituere 
incipit. 

Causae  debilitatis  ipsius  admodum  multae 
sunt,  sed  paucas  e  frequentioribus  tantummo¬ 
do  hic  exequi  necesse  erit. 

Inter  has  corporis  incrementum  velox  cum 
magna  constitutionis  teneritudine,  victus  ni¬ 
mium  parcus,  cujus  paucos  abhinc  annos  ex¬ 
emplum  insigne  in  scholis  convictoriis  habui¬ 
mus,  ubi  puellae  adolescentes  a  diaeta  et  exer¬ 
citationibus  idoneis  et  salubribus  cohibitae 
sunt,  recenseri  possunt.  In  civitatibus  magnis 
opificiis  deditis  veluti  Mancuna,  Notting- 
hamia  et  ejusmodi 1  eaedem  causae  effectus 
eosdem  multo  latius  praestare  credantur.  Is- 
tiusmodi  sunt,  aer  insalubris,  diaeta  parca, 
exercitationis  defectus,  et  fortasse  vestimenta 
curta,  &c.  A  Dre  Willan  adnotatum  est, 
morbum  in  talibus  locis  endemicum  dici  posse. 
Vigilia,  defatigatio,  labor  gravis,  aerque  noc¬ 
turnus,  vice  causarum  excitantium  perfuncta 
sunt. 

Inertia  fons  est  foecundissimus  unde  muli¬ 
eres  mala  innumera  hauriant.  Catameniorum 

vel  cutis  halitus  suppressio  subita ;  timor  re¬ 
pentinus  ;  constipatio  diu  neglecta ;  amorque 
frustratus,  etsi  quidem  negent,  procul  dubio, 
causa  hujus  morbi  valentissima  est;  moeror 
spei  dejectae  sequela  naturalis  vires  tam  cor¬ 
poris  quam  mentis  enervare  videtur.  Melan¬ 
cholica  exercitationem  corporis  quamcunque 
fastidit,  ideoque  quod  primo  effectus  erat  pa- 
thematum  mentis  deprimentium  debilitatis 
adhuc  majoris  causa  evadit.  Effectus  quisque 
causa  valida  cohortis  novae  affectuum  nocivo¬ 
rum  extat.  Virium  vitae  defectus,  qui  ex 
moerore  et  tristitia  nascitur,  cito  suos  effectus 

i  'vij-  m  , 

in  instrumenta  concoctionis  edit ;  circuitus 
iners  fit ;  cutis  cito  per  consensum  cum  ven¬ 
triculo  laborat,  et  sic  denique  conditio  ista 
compaginis  universae  arcessitur,  quam  morbo, 
de  quo  agitur,  formando  maxime  favere  in  ap¬ 
rico  ponere  conatus  sum. 

Venus  nimia  et  venus  nulla  inter  causas 
excitantes  ambae  enumeratae  sunt,  nec  fortas- 
se  immerito,  quoniam  consensus  inter  uterum 
et  mentem  jam  vulgo,  ut  opinor,  concedi  tur. 

Appetitus  insigniter  depravati  qui  in  lioc 
morbo  sese  identidem  produnt,  cum  uteri 
conditionibus  quibusdam  nexum  habere  vi¬ 
dentur.  Feminae  ita  affectae  saepe  cupidine, 
quali  resistere  nequeunt,  res  appetuunt,  quae 
per  se  spectatae  nullo  modo  gratae  futurae 
esse  videntur.  Cur  cineres,  arenam,  carbonem 
appetant,  primo  intuitu  non  omnino  explican¬ 
dum  credimus ;  sed  quoniam  iis  ad  placita 
adhibitis  allevamen  a  sensibus  quibusdam  mo¬ 
lestis  percipitur,  ea  conditionem  pravam  hu¬ 
morum  ventriculi  corrigendo  agere  par  est  ut 
concludamus.  Gastrodynia  rebus  talibus  ple¬ 
rumque  sublevatur,  sed  quomodo  ex  his  ali¬ 
qua  agant,  dicere  haud  ita  facile  foret. 

E  causis  remotis  nonnullae  haereditariae  et 
explicatu  difficillimae  videntur ;  talibus  in  ex¬ 
emplis  inquisitione  facta,  parentem  aetate 
eadem  affectu  simili  laborasse  saepissime  repe- 
rimus ;  in  illis  item  catamenia  sero  sese 
protulisse  ;  ideoque  morbum  ab  idiosyncrasi, 
naturam  cujus  non  nostrum  est  exponere,  niti. 
Hae  tamen  aegrae  plerumque  ad  finem  in  me- 

liora  spectant,  et  illis  patientia  quidem,  sed 
medicina  nulla  opus  esse  videtur. 

Quando  ovariorum  morbus,  eorum  ve  evolu¬ 
tio  imperfecta  ad  Chlorosin  viam  sternit,  pa¬ 
rum  est,  quod  medicina  proficere  possit.  In 
quibusdam  unum  ovarium  solum  subesse  reper¬ 
tum  est ;  atque  X)r  Hunter  exemplum  tra¬ 
dit,  ubi  utraque  defuere.  Insigne  est  ab  auc¬ 
toribus  notatum,  feminas  adoluisse  cum  signis 
perfectionis  externis,  quibus  tamen  uterus  nul¬ 
lus  fuit ;  sed  hoc  nunquam  accidere,  ubi  ova¬ 
ria  deficiunt. 

Hymen  imperforatus  a  quibusdam  uti 
causa  Chloroseos  recensetur ;  sed  num  hoc 
accuratum  sit,  ambigere  licet ;  secretio  enim 
menstruus  in  talibus  pergit;  sed  post  ali¬ 
quod  temporis  spatium  accumulatio  tanta 
fieri  potest,  ut  molestiam  haud  exiguam 
inducat,  et  ita  constitutionem  corripiat.  M- 
grotis  illis  nil  nisi  operatio  chirurgica  suble- 
vamen  pollicetur. 

Aliquot  exemplaria  traduntur,  ubi  coacer¬ 
vatio  plusquam  modica  accesserat,  fonte  ta¬ 
men  nihil  suspecto,  ex  quo  incommoda,  qui¬ 
bus  plectebatur  aegra,  fluebant 

Polypus  uteri  prope  cervicem  ejus  situs  hu¬ 
jus  vitii  causis  annumeratus  fuit ;  multae  sunt 
aliae,  quas  copia  est  memorandi,  nonnullae 
conjectura  sola  nitentes :  sed  quoniam  eas 
quae  creberrime  cient  proposui,  jam  ad  diag¬ 
nosin  statuendam  progrediar. 

DE  DIAGNOSI. 

In  exemplis  hujus  mali  consuetis  discrimi¬ 
na  ejus  proponere  haud  ita  difficile  sit ;  sed  in 
exemplo  vetustiori,  ad  multa  symptomata  ur¬ 
gentia  statim  animum  animadvertere  oporte¬ 
bit  ;  ob  eorum  notas  eminentes,  in  errorem  in¬ 
opinatum  incidamus,  et  opinionem  de  natura 
affectionis  intempestive  deductam  deflere  co¬ 
gamur.  Ut  situm  adeo  ingratum  evitemus, 

ad  pauca  ex  symptomatis  quibus  facillime  in 
errorem  trahi  possimus  enarranda  progrediar. 

Dolor  capitis  fere  ab  initio  morbi  interdum 
saevus  est  et  diu  insistit ;  hirudines,  vesicato- 
ria,  purgantia,  ex  usu  indicarentur,  sed  effec¬ 
tus  eorum,  verisimillime  brevis  tantummodo 
et  fugax  foret :  nisi  igitur  medicus  ad  statum 
generis  uterini  respiceret,  causam  doloris  in 
capite  ipso  haerere  fortasse  putaret  atque  ita  ra¬ 
tionem  medendi  institueret.  Ipse  cephalal¬ 
giam  immanem  in  feminis  catameniis  vel  pri¬ 
mo,  vel  postquam  fuerant  suppressa,  fluenti¬ 
bus  submotam  vidi. 

Tussis. — Quia  hoc  indicium  semper  in  ju¬ 
nioribus  praesertim  metum  afferre  queat,  sig¬ 
na  singularia  quibus  tussis  chlorotica  a  phthi¬ 
sica  discernatur,  pro  comperto  habere,  haud 
parvi  momenti  est.  In  morbo  qui  huic  ten¬ 
tamini  argumento  est,  tussis  vulgo  per  parox¬ 
ysmos  incessit,  cum  sputo  majore  minoreve 
pituitae ;  pulsus  aliquando  citus  est,  et  ita 
aliquamdiu  manebit.  Sicubi  Chlorosis  puer- 


DE  CHLOROSI. 


19 


perium  difficile,  abortum  vel  febrem  subsequi¬ 
tur,  sudor  nocturnus,  maciesque  haud  exigua, 
cum  doloribus  pectus  transcurrentibus,  a  de¬ 
bilitate  ad  quam  redacta  est  aegra  pendentes 
urgebant.  Sec  in  illis  nisi  vires  cito  restitu¬ 
antur,  tussisque  pacetur,  exitus  verisimillime 
phthisis  pulmonalis  erit.  In  aliis  autem  tussis 
molestissima  fiat,  cum  sputo  pituitae  haud 
parvo,  aegraque  observatori  imperito  a  phthi¬ 
sica  parum  distare  videatur  ;  attamen  si  pul- 

i 

sus  tardus  fuerit,  vel  sub  exercitatione  tan¬ 
tummodo  celer  ;  si  tussis  mane  maxime  infes¬ 
tat,  si  non  decubitu  vel  respiratione  plena  in¬ 
tenditur  ;  si  aegra  in  latus  utrumque  pariter 
ad  libitum  decumbere  potest ;  si  nulla  est  ex¬ 
acerbatio  regularis  ;  nulla  rubescentia  hectica  ; 
si  oculus  pro  acie  acri  et  perspicaci,  hebetem 
et  obtusum  habet ;  si  appetitus  cibi  varius  for¬ 
tasse  fastidiosus  est ;  si  nulla  inflammatio  pul- 
monica  antea  invasit ;  nullum  sputum  puru¬ 
lentum  aegram  phthisi  pulmonali  vacare,  et 
exitum  felicem  esse  posse,  sperare  licet. 

Dolor  lateris. — Ne  hoc  signum  cum  nota 

hepatis  morbosi  confundatur  timendum  est, 
eo  magis  quia  cutis  color  talem  sententiam 
sancire  potest.  In  Chlorosi  dolor  inter  costas 
nothas  et  ilium  locum  tenet ;  in  nonnullis  la¬ 
tus  alterum  solummodo  corripitur,  in  aliis 
utraque.  Hic  etsi  saepe  saevissimus  parum 
constans  est ;  aliquamdiu  enim  mitior  factus 
mox  vehementia  pristina  subit ;  dolorem  prae¬ 
sentem  pressura  adauget,  sed  eodem  absente, 
parum  molestiae  secum  adfert.  Chlorotica 
spiritum  plenum  trahere  potest,  neque  ob 
septi  transversi  descensum  dolorem  sentit. 
Nullus  est  humeri  dolor,  neque  tussis  adest ; 
etsi  haec  quidem  fortuito  accedere  queat.  Tu¬ 
nica  conjunctiva  colorem  suum  naturalem  prae 
se  fert.  Haec  simul  cum  menstruis  suppressis 
spectata  ad  verum  morbi  ingenium  monstran¬ 
dum  plerumque  sufficient. 


DE  PKOGNOSI. 

H,ec  necessario  a  morbi  tempore  et  organo¬ 
rum  illorum  ad  vitam  necessariorum,  quae  in 

morbi  decursu  turbata  fuerint,  conditione 
pendent ;  necnon  a  natura  causae,  unde  ma¬ 
lum  nascitur,  sive  a  fabricatione  prava,  ob¬ 
structione  mechanica,  etc.  et  quatenus  causa, 
quaecanque  fuerit,  medicinae  vel  operationi 
chirurgicae  pateat. 

DE  CURATIONE. 

ELec  in  ea  consilia  distribui  potest. 

lmo,  Quae  ad  causam  morbi  tollendam  in¬ 
stituuntur. 

2ndo,  Quae  in  robore  compaginis  universae 
deinde  uteri  reficiendo  laborant. 

3tio,  Quae  symptomata  urgentia  levare  con¬ 
antur,  ubi  ob  naturam  causae,  haec  tolli  nequit. 

\ 

Imprimis  de  Purgantibus. — De  necessitate 
cathartica  ad  initium  hujus  morbi  exhiben¬ 
di  Dri  Hamilton  omnino  assentior;  sta¬ 
tus  alvi  iners  usum  eorum  uti  curatio  prove- 

hitur,  postulat.  Primo  ita  dari  debent,  ut 
alvum  ter  quater  ve  quotidie  dejiciant,  do¬ 
nec  stercus  foetorem  demittat,  aspectum¬ 
que  naturalem  recipiat.  Hoc  primum  sana¬ 
tionem  magnopere  expedire,  et  viam  aliis  re¬ 
mediis  adhibendis  sternere  reperietur  ;  si¬ 
quando  usus  eorum  constans  ita  dirigi  potest, 
Ut  rationes  curatorias  alias  minime  interpel¬ 
lent,  vel  ullo  pacto  vires  aegrotantis  imminu¬ 
ant.  Aloe  ob  actionem  quam  in  rectum 
praestat  insignem  cum  aliis  rebus  ex  materia 
•medica  quales  consilia  medici  optime  promo¬ 
veant,  plerumque  conjuncta  fuit.  Ipse  aloen 
saepissime  cum  rlieo,  oleoque  aliquo  essen¬ 
tiali  composui,  et  per  totam  curationem  eorum 
usum  pro  rebus  natis  accommodatum  usur¬ 
pavi.  Initio  curationis  hydrargyri  submuri- 
as,  oleum  ricini,  infusum  sennae,  et  magne- 
siae  sulphas  utilissima  purgantia  reperientur; 
selectione,  prout  res  sese  habuerint,  facta. 

De  Emeticis. — Haec  in  hoc  morbo  tractando 
a  medicis  quibusdam  multum  laudata  sunt ; 
exempla  forsan  sint,  ubi  inter  initia,  ad  cru- 

da  ex  ventriculo  eliminanda,  usus  eorum  ali¬ 
quid  proficere  possit ;  et  interdum  utilitas 
quaedam,  ab  illa  quam  efficiunt,  totius  com¬ 
paginis  agitatione,  profluat. 

De  Tonicis . — Huic  classi  diaetam,  aera,  ex¬ 
ercitationem  et  ejusmodi,  cum  iis  medicamen¬ 
tis  plerumque  gratia  constitutionem  roboran¬ 
di  exhibitis  rejiciam. 

De  Diceta  imprimis — Haec  ex  alimentis  ge¬ 
nerosis  et  concoctu  facillimis,  quod  ad  quan¬ 
titatem  et  qualitatem  pro  viribus  aegrae  con¬ 
coquentibus  aptatis  conflari  debet.  Copia 
vini  modica  saepe  proderit. 

De  Aere  et  Exercitatione . — Omnium  tonico- 
rum  haec  plurimum  valere  dicantur.  Iis  rite 
adhibitis  commoda  summa  sanitati  generali 
impertiuntur. 

Primo,  cura  aliqua  in  genere  et  modo  eorum 
statuendis  opus  est,  ne  nimis  defatigationis 
inducatur.  Si  chlorotica  admodum  debilis  est. 

gestatio  in  curru,  et  perambulationes  faciles 
prosint :  sed  quando  vires  sinunt,  nihil  ut  opi¬ 
nor  equitationi  praestat ;  effectus  ejus  in  va¬ 
letudine  generali  adeo  boni  sunt,  ut  nunquam 
praetermitti  debeat,  si  modo  opes  aegrae  con¬ 
cedant.  Quibusdam  saltationem  suadere  li¬ 
cebit,  atque,  ut  opinor,  funis  saltatorius  quo 
fere  ludunt  puellae  haud  negligendus  est ; 
haec  vero  remedia  aegris  junioribus  accomo- 

/ 

data  sunt. 

Quum  talia  beneficia  ab  exercitatione  pro¬ 
fluere  videamus,  necessarium  est,  me  judice, 
nonnulla  mala  ex  inertia  sexui  muliebri  prae¬ 
sertim  nascentia  monstrare. 

Nulli  causae  uni  plura  incommoda,  quibus 
tam  saepe  plectuntur  feminae,  referre  possu¬ 
mus.  Ei  multa,  pleraque  fere  dixeram,  malo¬ 
rum  generis  nervosi  plurimorum  tribui  que¬ 
ant ;  cruditas,  debilitas  localis  et  generalis 
eorumque  sequelae  incipiunt ;  his  deinde  su¬ 
perveniunt  affectiones  hystericae,  quae  mor¬ 
bos  veros  saepe  adeo  accurate  imitantur,  ut 

saepe  medicum  ipsum  seducant,  aegraeque  ipsi 
incommodum  molestissimum  afferant.  Huic 
malorum  seriei  nil  melius  quam  exercitatio 
bene  instituta  obstabit. 

De  Cinchona ,  Gentiana ,  Quassia,  Anthemide 
nobile  caeterisque  amaris  vegetabilibus. — Illa 
remedia  saepe  ob  virium  concoquentium 
debilitatem  postulantur.  Prout  res  sese  in 
aegra  habuerint,  regenda  sunt ;  et  raro  usur¬ 
pari  debent,  nisi  consilia  jam  supra  dicta, 
quum  de  purgantibus  agebatur,  peracta  sint. 
Si  aegra  admodum  debilitata  fuit,  habitus¬ 
que  mobilioris,  ab  amaris  minus  valentibus 
incipere,  et  deinde  paulatim  ad  fortiorum 
usum  accedere  melius  erit.  Exempla  quidem 
accidunt  ubi  talia  praecavere  nequaquam  ne¬ 
cessarium  est. 

De  Chalybe. — De  beneficiis  hoc  tonico  valen- 
tissimo  assumpto,  plurimis  in  morbis,  sed  in 
eo  maxime  de  quo  agitur,  inter  omnes  conve¬ 
nit.  Fortasse  pauca  de  ejus  exhibitione  ri- 
dicere  o  pus  erit  si  enim  ad  hanc  parum 

animadvertatur  injuria  haud  parva  infera¬ 
tur  :  dum  contra,  usum  ejus  caute  observan¬ 
do,  copiamque  minuendo,  vel  augendo,  vel  pro 
re  nata  omnino  omittendo,  summa  beneficia 
plerumque  ex  ejus  usu  percipientur.  Praepa¬ 
rata  ejus  diversa  formulas  praebent,  quae  aegris 
singulis  feliciter  accommodentur  ex  horum 
utilissimis  aliqua  sunt :  Mistura  ferri  compo¬ 
sita  ;  tinctura  ferri  muriatis ;  vinum  ferri  ; 
carbonas  ferri,  &c. 

Omnium  autem  formularum,  per  quas  hoc 
utile  tonicnm  adhibere  possumus  nulla  effica- 
cior,  nulla  gratior  est,  quam  aquae  chalybeatae. 
iEgrae  hos  fontes  celeberrimos  invisentes, 
praeter  utilitatem  ipsius  aquae  multa  alia  com¬ 
moda  amplectuntur,  quae  ad  morbum  tollen¬ 
dum  insigniter  conferant.  His  in  locis  comi¬ 
tes  sunt  grati,  qui  mentem  occupent ;  diver¬ 
ticula  ludique  diversi,  horae  rite  directae ; 
omnia  denique  directa  legibus  quas  experien¬ 
tia  tulit,  atque  Pegina  Consuetudo  imperatoria 
auctoritate  pepetuavit. 

iEgras,  quarum  opes  talia  concedunt,  be- 

neficiis  illis  usas  esse,  nunquam,  quatenus  va¬ 
letudinem  saltem  spectat,  pigebit. 

De  Balneo  Calido. — Aliquando  hoc  utiliter 
aliis  remediis  opitulari  queat.  Temperiem 
ejus  pro  viribus  aegrae,  necnon  diuturnita¬ 
tem  morae  in  eo,  praecipere  oportebit.  Ubi 
cutis  aspera  est  et  arida,  balneum  calidum  fric¬ 
tione  adjutum,  magnopere  prosit ;  atque  ubi 
ob  debilitatem  balneum  generale  suadere  no¬ 
lumus,  semicupium  in  ejus  locum  cum  com¬ 
modo  sufficere  fas  erit. 

JDe  Balneo  Frigido . — Sub  finem  curationis 
et  postquam  sanitas  aegrae  haud  parum  resti¬ 
tuta  fuit,  ad  hoc  remedium,  sed  caute  omni¬ 
no,  confugere  licet.  Balneum  marinum  mul¬ 
tas  ob  rationes  aliis  praestare  putarem,  quoni¬ 
am  cum  eo  beneficia  aeris  mutationis ;  scenae 
mutatae  ;  convivii  jucundi  etc.  conjungantur. 

De  Enematis. — Ex  his  immissis,  ad  initium 
morbi  praesertim,  ad  actionem  purgantium 
per  os  sumptorum  adjuvandum,  multum  uti¬ 
litatis  saepe  profluet.  Multa  materia  faecu- 

lenta  et  indurata  effectibus  eorum  conjunctis 

saepe  eliminabitur,  quam  ultralibet  per  se 

«  * 

agentia  non  nisi  post  aliquod  temporis  spati¬ 
um  ejecissent.  Usus  enematum  quasi  fomen¬ 
tationis  universae  gratia  adbibitorum  haud 
praetermittendus  est.  In  aliquibus  injecta 
per  vaginam  prodesse  pollicentur  ;  atque  ubi 
stimulus  topicus  idoneus  habetur,  paucae  gut¬ 
tulae  spiritus  terebinthinae  admisceantur  : 
vel  aliis  in  exemplis,  ubi  spasmus  causa  sup¬ 
pressionis  mensium  esse  ducitur,  injecta  tinc¬ 
turam  opii  continentia  profectura  videntur. 

De  Cucurbitulis  et  Hirudinibus. — Quum  vi¬ 
res  aegrotantis  refectae  sint,  sed  affectio  topica 
adhuc  permaneat ;  et  catamenia  nondum  re¬ 
dierint  ;  vel  nunquam  profluxerint  ;  vires 
constitutionis  ad  hanc  compaginis  partem  de¬ 
rivare  oportebit.  Hirudines  pudendis,  aut 
cucurbitulae  cruentae  lumbis  admotae,  semicu- 
pio  adjuvante,  verisimiliter  proficient. 

De  Dlectr  ici/ale — Multum  de  hoc  remedio 
valido  dictum  est,  atque  etiamsi  spem  nostram 
haud  raro  fallat,  nunquam  e  memoria  elabi 

sinere  decet.  Facilitas,  qua  morbi  sedi  admo¬ 
veri  queat,  et  illud,  quod  scilicet  aliorum  re¬ 
mediorum  actionem  minime  interpellet,  usum 
ejus  usque  suadent.  Ex  sententia  Eoctoris 
D.  Clarke  saepissime  iis  prodest,  quarum 
sanguinis  circuitus  valde  languet. 

De  Hydrargyro . — Hoc  ex  iis  remediis  uni¬ 
versis  unum  est,  quae  fere  in  omni  morbo 
tractando  postulari  videntur.  Si  utilitatem 
ejus  in  multis  morbis  negaremus,  experientiae 
quotidianae  adversaremur.  Sed  de  hoc  quod 
de  multis  remediis  valentibus,  verum  est, 
abusum  scilicet  ejus  usum  aequiparare.  In 
manu  empirici  gladius  anceps  est,  et  stragem 
internecionemque  sine  discrimine  diffundit ; 
dum  quasdam  conditiones  morbosas  tollit, 
saepe,  heu  nimis  saepe  !  alias  adhuc  longe  gra¬ 
viores  perpetuas  reddit.  Ut  jam  dixi,  nemo 
est,  qui  ejus  utilitatem  neget,  in  quibusdam 
saltem  morbis  curandis  ;  sed  usum  in  omnibus 
morbis,  omnibusque  morborum  stadiis  expro- 
bare  volo :  Haec  enim  exhibitio  inconsulta 
nonnullis  e  remediis  utilissimis  dedecus  intulit. 
Mihi  certe  persuadetur  multas  esse  constitu- 

tiones,  praecipue  strumosa  diathesi  instructas, 
quibus  damnum  immedicabile  usu  hydrargyri 
inconsulto  illatum  fuerit. 

In  illo,  de  quo  agimus,  morbo,  caute  om¬ 
nino  hydrargyrum  exhibere  decet.  Ubicun¬ 
que  morbus  diu  perstitit,  et  viscerum  affec¬ 
tiones  supervenerint,  illo  certissime  opus  erit. 
Sed  exhibitio  cauta  insigni  modo  postulari 
videtur,  eaque  irritabilitas  singularis  summa 
cura  evitanda  est,  quam  usus  ejus,  si  fuerit 
nimius,  inevitabilem  inducet,  et  quae  in  de¬ 
bilitata  chloroticarum  conditione  mala  gravia 
cieret.  Sed  ex  eo  caute  usurpato  saepe  sum¬ 
mum  beneficium  profluere  conspexi,  ubi,  max¬ 
ime,  ratio  erat  cur  visceris  alicujus  morbum 
subesse  suspicarer.  Plerumque  sub  forma 
pilularum  hydrargyri,  raro  grana  uno  vel  duo¬ 
bus  plura,  quaque  nocte,  cum  aloe  socotorina  ; 
pilulis  colocynth.  comp.  aut  pulvere  rhei  pro 
re  nata  composita  exhibui.  Haec  ratio  in  ex¬ 
emplo  Chloroseos,  quatenus  vidi,  fere  omnium 
pertinacissimo,  ubi  morbosa  conditio  viscerum 
haud  exigua  suberat,  felicissime  rem  gessit. 

/Egra  simul  portiones  parvas  chalybis  sume¬ 
bat  ;  menses  aliquot  aute  curationem  perfec¬ 
tam,  quae  quamvis  lenta  tamen  continua  ac 
minime  interpellata  fuit. 

De  Castoreo  ;  Ferula  Assafoetida  ;  JBubone 
Galbano. — Haec  omnia  classi  emmenagogorum 
pertinent,  atque  cum  aliis  medicamentis  uti¬ 
liter  conjungi  queant,  si  praesertim  aegra 
multum  affectionibus  nervosis  et  hystericis 
conflictatur.  Multa  sunt  exempla  ubi  usus 
eorum  plane  proderit. 

Multa  praeterea  remedia  memorandi  facul¬ 
tas  est,  quae  in  hoc  malo  tractando  cum  com¬ 
modo  usurpata  fuisse,  dicuntur ;  sed  quoniam 
jam  praecipua  recensui,  ea  nimirum  a  quibus 
adhibitis  bonum  manifestum  profluere  ipse 
conspexi ;  et  quia  non  in  animo  est  cuncta 
remedia  in  Chlorosi  usurpata  tradere  ;  jam 
nunc  ad  pauca  ex  iis  emmenagogis  stimulan¬ 
tibus  ad  quae  nonnunquam  confugitur,  pro¬ 
ponenda  transibo  ;  hoc  tamen  imprimis  prae¬ 
fato,  ea  adhibere  tum  solum  fas  est,  ubi  vires 

aegrae  renovatae  sunt,  et  medicamenta  mitio¬ 
ra  spem  fefellerunt.  Ex  his  momenti  maxi¬ 
mi  sunt,  oleum  juniperi  sabinae,  tinctura 
cantharidis  vesicatoriae,  tinctura  hellebori  ni¬ 
gri,  oleum  terebinthinae,  rubia  tinctorum, 
etc.  Horum  unicuique  aliqui  favere,  neque 
dubitari  potest,  quin  omnia,  in  aliis  atque 
aliis  exemplis,  et  valentia  et  utilia  fuerint. 
Jam  nunc  igitur  de  singulis,  quo  ordine  supra 
ponuntur,  pauca  proferam. 

De  Oleo  Juniperi  Sabina . — Hoc  medica¬ 
mentum  haud  raro  cum  beneficio  evidente  ad¬ 
hibui.  Cum  aloe  et  myrrha  compositum  id 
praecipiebam.  Copia  sumenda  paulatim  au¬ 
geatur,  effectusque  vigilantia  observentur,  ne- 
cesse  est. 

De  Tinctura  Cantharidis  Vesicatoriae . — Hoc 
remedium  efficax  et  utile,  sed  summa  cura  ex¬ 
hibendum  videtur.  Haud  semel  beneficium 
ex  ejus  usu  tempestivo  et  bene  consulto,  nec- 
non  haud  parum  mali,  ob  normas  necessarias 
neglectas,  conspexi.  Tanquam  corpus  univer- 

•sum  stimulans  effectus  admodum  nocivi  fue¬ 
rint,  usus  vero  ejus  praecautela  idonea  ita  di¬ 
rigi  potest,  ut  aliquamdiu  continuari  et  de¬ 
mum  crebro  felicem  actionem  habere  queat. 

De  Tinctura  Hellebori  JNigrL — Dr  Mead 
multique  praetera  hoc  praeparatum  uti  em- 
inenagogum  plurimi  aestimarunt.  Ipse  ego 
nunquam  usurpavi;  attamen  ob actionem  ejus 
in  corpore  validam,  nil  dubium  est,  quin  dotes, 
quae  ei  tribuuntur,  habeat.  Administratio  ve¬ 
ro  ejus  mihi  difficillima  videtur ;  nihilominus 
autem  exempla  sunt,  quibus  prodesset,  ubi 
nimirum  mitiorum  hujus  generis  medicami¬ 
num  periculum  frustra  factum  est. 

De  Oleo  Terebinthinae . — Hoc  laudibus  mag¬ 
nis  a  quibusdam  auctoribus  nuperis,  Doctore 
Prichard  maxime  in  suis  annotationibus  de 
Epilepsia  Uterina,  elatum  fuit.  Ipse  multis 
in  exemplis  amennorrhoea  feliciter  exhibui,  at¬ 
que  ejus  virtutes  in  illis  medendis  magni  fa¬ 
cio  ;  inde  tamen  saepe  aegras  haematuria  vex- 


E 


DE  CHLOROSI. 


34 

atas  vidi,  atque  lioc  prae  ceteris  usui  istius  ob¬ 
jiciendum  est. 

De  Rubia  Tinctorum. — A  Dre  F.  Home 
haec  quasi  auxilium  in  menstruis  suppressis 
praestantissimum  habita  est.  Ei  bene  cessit 
in  exemplis  quatuordecim  e  novemdecim ;  per 
portiones  a  semidrachma  ad  drachmam  bis  aut 
saepius  praecipiebat. 

Quoniam  multa  ad  menstrua  cohibita  edu¬ 
cenda  proposita  sunt,  consuetudini  medicinae 
solitae  prorsus  aliena,  quae  tamen,  rem  saepe 
bene  gessisse  feruntur,  pauca  ex  iis  tradere 
venia  sit.  A  Dre  Hamilton  in  tomo  tertio 
libri  “  Physical  Essays,”  vernacule  inscripti, 
iliacas  arterias  externas  comprimere  proposi¬ 
tum  est.  iEgra,  cui  hoc  remedium  admotum 
est,  annos  circiter  novemdecim  habuit,  atque 
suppressio  per  menses  ad  minimum  septem 
perstiterat.  Periculo  primo  facto,  postquam 
intestina  depleta  fuerant,  atque  aegra  super 
vaporem  aquae  calidae  posita,  effectum  op¬ 
tandum,  post  temporis  spatium  adeo  breve  ac 

horam  et  dimidiam,  praestitit.  In  aliis  non 
adeo  profuit ;  nihilominus  in  exemplis  singu¬ 
laribus  profecturum  aliquid  videtur. 

Nonnullae  aegrarum  historiae  a  Dre  La- 
vagna  traditae  sunt,  ubi  injecta  per  vaginam 
immisit ;  haec  ex  guttulis  decem  liq.  volat, 
cum  duobus  cochlearibus  lactis  calidi  commis¬ 
tis  conflabantur.  Illa  ter  quaterve  die  intro¬ 
mittebat  et  plerumque  post  dies  quinque  aut 
sex  remedium  prospere  cessit. 

Feminae,  uti  certiores  fimus,  Lusitaniae,  ad 
catamenia  morantia  educenda,  cucurbitulas 
cruentas  feminibus,  et  saepe  cum  commodo, 
apponunt. 

Jam,  ut  opinor,  plerasque  rationes  Chlorosi 
medendi  attigi.  In  morbi  exemplo  vetusto 
multa  symptomata  extra  ordinem  sese  pro¬ 
dent,  quibus  singulis  necessario  curatio  pro¬ 
pria  accommodanda  erit.  Indicia  ex  dyspep¬ 
sia  et  hysteria  orta  vulgo  frequentissima  in¬ 
venientur.  Affectiones  viscerum  singulorum 

curationem,  qualem  ostendet  usus  postula¬ 
bunt. 

Remediis  supra  positis  multa  alia  adnume- 
rari  posse  bene  novi,  quae  porro  a  fautoribus 
propriis  admodum  laudata  sunt.  De  horum 
dotibus  haud  parum,  me  judice,  ambi  gere  licet; 
eo  magis  mehercule,  quia  aliis  medicis  praeter 
auctores  suos  effectus  eosdem  virtutesque  non 
praestant.  Narrationes  auctorum  de  his  ad¬ 
versantes  inter  se  componere  operis  haud  ex¬ 
igui  foret ;  remedium  enim  idem,  quod  ab  hoc 
exhibitum  mira  beneficia,  effectumque  fere 
specificum  edere  fertur,  ab  illo  nullum  effec¬ 
tum  quemcunque  aut  salubrem  aut  insalubrem 
praestare  notatur. 

Hunc  tractatum  jam  ad  finem  perducam. 
In  paginis  praegressis;  hujus  inquisitionis  gra¬ 
viora  et  quae  attentione  digniora  essent,  ut 
ostenderem  eloboravi ;  multa  tamen,  vereor, 
me  latuere  ac  fefellere,  quae  hic  proponi  bene 
mererentur. 

Istam  conditionem  morbosam  cui  Nosologi 
nomen  Chlorosin  imposuerunt,  definire  cona¬ 
tus  sum ;  quae  porro  cum  aliis  morbis,  ob  com¬ 
plura  symptomata  communia,  haud  raro  con¬ 
fusa  fuisse  videtur. 

A  quibus  compaginis  animalis  statibus  no¬ 
tae  ejus  propriae  pendeant,  haud  etiam  conji¬ 
cere  ausus  fuero ;  ratiocinatio  enim  quae  judi¬ 
cio  humano  maxime  consonet,  saepe  demum 
nil  nisi  fictio  extat,  atque  quaestiones,  quae 
primo  intuitu  simplices,  facilesque  responsu 
videantur,  semel  initae,  saepe  ingenii  summi 
acuminisque  animi  hominum  quam  maximi, 
longe  effugere  reperiuntur. 


riNis. 


Excudebat  Joannes  Moir,  182t>. 

